Tetrapharmacus
Vide etiam paginam fere homonymam: Tetrapharmacum. Tetrapharmacus (Graece τετραφάρμακος), sive Sanatio quadruplex, est compositio Epicuri philosophi Graeci (Samos 341 a.C.n.–Athenis 270 a.C.n.) ad degendam vitam quam felicem. Haec notio in tetrapharmaco conditur, ex quattuor medicamentis composito (cera, sebo, pice, resina); vocabulum autem ab Epicuro et discipulis translatis verbis adhibitum est ut ad quattuor remedia animae sanatae spectaret.